Mongoliets Folkeparti, der i perioden 1921–2010 hed Folkets Revolutionære Parti, havde regeringsmagten i perioden 1921-1996 (landet var indtil 1990 reelt en etpartistat) og igen 2000–2004. I 2004–2006 regerede det i koalition med Det Demokratiske Parti og to andre partier, og 2006–2012 var det den dominerende part i to andre koalitioner. Partiet foranledigede to regeringsændringer fra 2004, til det mistede magten i 2012. Det Demokratiske Parti var det store parti i en koalition 1996-2000 og næsten lige så stort som Folkepartiet 2004–2006. Ved det seneste valg 28. juni 2012 fik ingen af partierne absolut flertal,<ref name=election12 /> men Det Demokratiske Parti fik 31 mandater og dermed det højeste antal, og partiets leder, [[Norovyn Altankhuyag]], blev udpeget som premierminister 10. august samme år.<ref name=pmvalg /> Ved valget i juni 2016 vandt Mongliets Folkeparti en knusende sejr,<ref name=ciced /> og [[Jargaltulgyn Erdenebat]] blev ny premierminister; han blev efter beskyldninger om korruption 4. oktober 2017 afløst af partifællen [[Ukhnaagijn Khürelsükh]], der er landets nuværende præsident.<ref name=guardafp />
Politik Historie